Algus kell 19:00

Lõpp kell 21:20

Kohal registreerimislehe alusel 51 liikme esindajat või volitatud isikut.

Koosoleku juhatajaks valiti Tiit Salvan.

Koosoleku protokollijaks valiti Ülle Marits.

Koosoleku alguses on kohal 47 liikme esindajat või volitatud isikut.

Päevakord:

1. MTÜ Kirderanniku Koostöökogu juhatuse liikmete Margus Paalo ja Kaido Seppar tagasikutsumine
2. Uue juhatuse valimine
3. Revisjonikomisjoni taasmoodustamine
4. Juhatuse liikme avalduse juhatuse liikme tagasiastumise kohta läbivaatamine ja otsuse tegemine
5. Juhatuse liikmete valimine.

Koosoleku juhataja tegi ettepaneku ühendada päevakorra punktid 2 ja 5 ning mitte arutada päevakorra punkti 4 kuna selle kohta on eelmise üldkoosoleku otsuse alusel esitatud muudatus Äriregistris.

Saabus Katja Loide, kohal 48 liikme esindajat.

Moodustati häältelugemiskomisjon koosseisus Maie Paas, Kalle Kekki, Aigi Kullerkupp ja Erelin Zirk.

Saabusid Kaie Ilves ja Ülari Vent, kohal 50 liikme esindajat.

Ettepanek sõnastada uus päevakord järgmiselt:

1. Juhatuse liikmete Margus Paalo ja Kaido Seppar tagasikutsumine
2. Juhatuse liikmete valimine
3. Revisjonikomisjoni taasmoodustamine

Päevakorra kinnitamiseks tehti kaks ettepanekut:

1. Kinnitada kõik päevakorra punktid koos
2. Kinnitada iga päevakorra punkt eraldi

Kõikide päevakorra punktide eelnimetatud sõnastuses koos kinnitamise poolt oli 45 liiget, vastu 1 ja erapooletuid 3.

OTSUSTATI: Kinnitada üldkoosoleku päevakord:

1. Juhatuse liikmete Margus Paalo ja Kaido Seppari tagasikutsumine
2. Juhatuse liikmete valimine
3. Revisjonikomisjoni taasmoodustamine
4. **Juhatuse liikmete Margus Paalo ja Kaido Seppari tagasikutsumine**

Hääletamiseks tehti kaks ettepanekut:

1. Avalik hääletamine
2. Salajane hääletamine

Avaliku hääletamise poolt oli 22 liiget, vastu 23 ja erapooletuid 2.

Kuna otsuse vastuvõtmiseks on vajalik koosolekul osalejate poolthäälte enamus ja et protseduuri oleks võimalik läbi viia, otsustati viia läbi uus hääletus.

Ettepanek viia läbi kordushääletus avaliku hääletamise kohta.

Poolt 37 liiget, vastu 9 ja erapooletuid 4.

OTSUSTATI: Viia juhatuse liikmete tagasikutsumise hääletus läbi avalikult.

Ettepanek päevakorra punkt 1 alusel kutsuda juhatuse liikme kohalt tagasi Margus Paalo ja Kaido Seppar.

Tagasikutsumise poolt oli 24 liiget, vastu 24 liiget ja erapooletuid 2.

Otsuse vastuvõtmiseks on vajalik koosolekul osalejate poolthäälte enamus. Kohal oli 50 liiget, ja poolthäälte enamuseks vajalik häälte arv 26.

OTSUSTATI: Mitte kutsuda juhatuse liikmest tagasi juhatuse liikme kohalt Margus Paalot ja Kaido Sepparit ning nad jätkavad juhatuse liikmetena oma volituste lõpuni.

Saabus Veera Putan, kohal 51 liiget.

1. **Juhatuse liikmete valimine**

Ettepanek valida juhatusse neli uut liiget.

Tarmo Kütt tegi ettepaneku moodustada juhatus kohalike omavalitsuste põhiselt, kus igast piirkonna omavalitsusest on juhatuses 2 liiget.

Margus Paalo tegi ettepaneku moodustada juhatus piirkonna üleselt, mitte KOV põhiselt.

Hääletamine esimese ettepaneku kohta, kus juhatuse liikmed valitakse KOVi põhiselt:

Poolt 27 liiget, vastu 23 liiget ja erapooletuid 1.

OTSUSTATI: Moodustada juhatus põhimõttel, et igast KOVi piirkonnast on juhatuses 2 liiget ning jälgida nõuet, et KOVi esindajate osakaal ei oleks üle 49% ehk rohkem kui 2 ja et ühesuguse EMTAK koodiga liikmete esindajaid ei oleks rohkem kui 2.

Seati üles juhatuse liikmete kandidaadid:

1. Tiit Salvan, Toila vald
2. Kalle Kekki, Narva-Jõesuu linn
3. Ralf Burk, Jõhvi vald
4. Aare Objartel, Narva-Jõesuu linn
5. Manivald Sternhof, Jõhvi vald
6. Aare Rebban, Jõhvi vald

Olemasolevas juhatuses on Margus Paalo (Toila vald) ja Kaido Seppar (Narva-Jõesuu linn).

Juhatuse liikme kandidaadid Ralf Burk ja Aare Rebban ei viibinud koosolekul. Ralf Burk oli esitanud kirjaliku nõusoleku kandideerimaks juhatuse liikmeks. Tarmo Kütt ütles, et Aare Rebbani kinnitus kandideerimise kohta on tema käes, kuid ei esitanud seda kohapeal.

Hääletamine oli salajane ning võeti vaheaeg, et ette valmistada hääletussedelid.

Koosolekult lahkus Marianne Kama, kohal 50 liiget.

Mandaatkomisjon väljastas liikmete esindajatele või volitatutele 50 hääletussedelit. Korrektseid hääletussedeleid laekus 49; üks sedel oli tühi, st ühtegi kandidaati ei olnud märgitud.

Hääletustulemused:

1. Tiit Salvan, Toila vald 41 häält
2. Kalle Kekki, Narva-Jõesuu linn 32 häält
3. Ralf Burk, Jõhvi vald 30 häält
4. Aare Objartel, Narva-Jõesuu linn 24 häält
5. Manivald Sternhof, Jõhvi vald 17 häält
6. Aare Rebban, Jõhvi vald 21 häält

Ettepanek kinnitada kolmeks aastaks juhatuse liikmeteks Tiit Salvan, Kalle Kekki, Ralf Burk ja Aare Rebban.

Poolt 46 liiget, vastu ja erapooletuid ei olnud.

OTSUSTATI: Kinnitada kolmeks aastaks juhatuse liikmeteks Tiit Salvan, Kalle Kekki, Ralf Burk ja Aare Rebban.

Tarmo Kütt tegi ettepaneku kinnitada juhatuse liikmete tasud, kuid kuna juhatuse liikmete tasude kinnitamist üldkoosoleku päevakorras ei olnud, ei võetud ettepanekut arutusele.

Koosolekult lahkus 4 liiget.

1. **Revisjonikomisjoni moodustamine.**

Arutati, kas vastavalt põhikirja punkt 50 alusel on vajadus moodustada revisjonikomisjon või mitte, kuna majandusaasta aruanne auditeeritakse täismahus lisaks PRIA nõuetekohasele tulude-kulude võrdlusele.

Ettepanek moodustada revisjonikomisjon.

Poolt 36 liiget, vastu 0, erapooletuid 10.

OTSUSTATI: Moodustada revisjonikomisjon.

Ettepanekud revisjonikomisjoni liikmete kandidaatide kohta:

1. Aare Objartel
2. Aigi Kullerkupp
3. Terje Rattur
4. Toomas Halliksaar

Aare Objartel võttis oma kandidatuuri tagasi.

Ettepanek panna hääletusele nimekiri tervikuna ning valida 3-liikmeline revisjonikomisjon koosseisus Aigi Kullerkupp, Terje Rattur ja Toomas Halliksaar.

Poolt 43 liiget, vastu 0, erapooletuid 3.

OTSUSTATI: Kinnitada kolmeks aastaks revisjonikomisjon koosseisus Aigi Kullerkupp, Terje Rattur ja Toomas Halliksaar.

Koosoleku juhataja: Protokollija:

Tiit Salvan Ülle Marits